E 1938, e Rouantelezh Roumania. Emañ Johann Moritz hag e wreg Suzanna o chom en ur gêriadenn, Fontana an anv anezhi. Da-geñver badeziant e eil bugel en deus pedet ar c'houblad yaouank ar pop Koruga hag e vab Trajan, skrivagner diouzh e vicher, d'ar gouel da-heul. Ur goantenn eo Suzanna ha c'hoant an archer Dobrescu zo warni. M'eo flatret Moritz da vezañ yuzev gantañ hag ar paour-kaezh Johann kaset d'ur c'hamp-labour. Manet hec'h-unan-penn, diarbenn a ra Suzanna Dobrescu en un doare rust ha, gant skoazell ar pop, klask dibac'hañ he gwaz.